Държавен вестник, бр. 7, 2013 г., стр. 7

БРОЙ  7	
Д Ъ Р Ж А В Е Н  В Е С Т Н И К 	
СТР.  7  
23. спазват изискванията на приложение 
ІІІ към Регламент (ЕО) № 183/2005 на Евро­
пейския парламент и на Съвета от 12 януари 
2005 г. за определяне на изискванията за 
хигиена на фуражите.
(2) Информацията по ал. 1, т. 4, 5, 7, 8 и 13 
се въвежда от ветеринарния лекар, обслуж­
ващ животновъдния обект, в Интегрираната 
информационна система на БАБХ в срок до 
7 дни от датата на уведомяването по ал. 1 за 
събитието.
(3) Лицата по ал. 1 доказват собствеността 
върху едри преживни животни, еднокопитни 
животни, дребни преживни животни и свине:
1. за новородени:
а) едри преживни и еднокопитни живот­
ни – с паспорт, издаден по ред, определен 
с наредба на министъра на земеделието и 
храните, от ветеринарния лекар, сключил 
договор по чл. 137а или 137б;
б) дребни преживни животни и свине – с 
декларация от собственика на майката на 
животните;
2. за придобити по друг начин животни – с 
договор за прехвърляне правото на собственост 
или с друг документ, удостоверяващ придо­
биването на собствеността върху животните.
(4) Собствениците на животни предоставят 
на официалния ветеринарен лекар, контро­
лиращ обекта, копие от документа по ал. 3, 
т. 1, буква „б“ и т. 2 в тридневен срок от 
издаването му.“
§ 42. Член 133 се изменя така:
„Чл. 133. Кметовете и кметските намест­
ници:
1. съдействат за изпълнението на мерките 
за профилактика, ограничаване и ликвидиране 
на болестите по животните;
2. районират пасищата и водопоите в за­
висимост от епизоотичната обстановка, а при 
необходимост – забраняват използването им;
3. предприемат мерки за недопускане на 
животни в депата за отпадъци;
4. организират събирането на умрелите без­
стопанствени животни съгласно изискванията 
на Регламент (ЕО) № 1069/2009 на Европей­
ския парламент и на Съвета от 21 октомври 
2009 г. за установяване на здравни правила 
относно странични животински продукти и 
производни продукти, непредназначени за 
консумация от човека, и за отмяна на Регла­
мент (ЕО) № 1774/2002 (Регламент за стра­
ничните животински продукти) (ОВ, L 300/1 
от 14 ноември 2009 г.), наричан по-нататък 
„Регламент (ЕО) № 1069/2009“;
5. организират обезвреждането на стра­
нични животински продукти извън обекти 
по чл. 259, ал. 1 и 2 в случаите, определени с 
Наредба № 22 от 2006 г. за условията и реда 
за обезвреждане на странични животински 
продукти и на продукти, получени от тях, 
и на специфичнорискови материали извън 
обектите, регистрирани в РВМС (ДВ, бр. 21 
от 2006 г.);
6. предприемат мерки за недопускане 
използване на общински пасища и места за 
водопой от животни, които не са идентифи­
цирани и на които не са извършени мерките 
по държавната профилактична програма и 
по програмите за надзор и ликвидиране на 
болестите по животните;
7. предприемат мерки за недопускане на 
свободно движение на животни по улиците 
на населените места;
8. определят маршрута на движение на 
животните от сборни стада по улиците на 
населените места.“ 
§ 43. В чл. 135 се правят следните изме­
нения:
1. В ал. 1 думите „чл. 142 от“ се заличават.
2. В ал. 2 думите „наредбите по чл. 132, 
ал. 2“ се заменят с „наредбата по чл. 137, 
ал. 10“.
§ 44. В чл. 137 се правят следните изме­
нения и допълнения:
1. Алинея 1 се изменя така:
„(1) Собствениците или ползвателите на 
животновъдни обекти подават заявление за 
регистрация по образец до директора на съ­
ответната ОДБХ, към което прилагат:
1. копие от документ за собственост или 
право на ползване на обекта;
2. копие от документ за въвеждане в екс­
плоатация на обекта, когато такъв се изисква 
съгласно Закона за устройство на територията;
3. копие от договор с ветеринарен лекар 
за профилактика, лечение и диагностика на 
болестите по животните, които ще се отглеж­
дат в обекта;
4. документ за платена такса в размер, 
определен с тарифата по чл. 14, ал. 2.“
2. В ал. 2 изречение второ се заличава.
3. В ал. 6 думите „наредбите по чл. 132, 
ал. 2“ се заменят с „наредбата по ал. 10“.
4. В ал. 7 след думите „ал. 6“ се добавя 
„се съобщава и“.
5. В ал. 9:
а) в т. 3 след думата „собственика“ се до­
бавя „или ползвателя“;
б) в т. 5 накрая се поставя запетая и се 
добавя „с изключение на пчелините, за които 
се вписва брой отглеждани пчелни семейства“.
6. Създава се ал. 10:
„(10) Ветеринарномедицинските изисквания 
към животновъдните обекти се определят 
с наредба на министъра на земеделието и 
храните.“
§ 45. Създават се чл. 137а – 137в:
„Чл. 137а. (1) Ежегодно в срок до 1 ноември 
собствениците или ползвателите на обекти, 
регистрирани по реда на чл. 137, сключват с 
регистрирани ветеринарни лекари договори 
за профилактика, лечение и диагностика на